Document ID: 32007D0510

KOMISJONI OTSUS,
17. juuli 2007,
millega muudetakse otsust 2006/784/EÜ Prantsusmaal kasutatavate searümpade liigitusmeetodite kinnitamise kohta
(teatavaks tehtud numbri K(2007) 3419 all)
(Ainult prantsuskeelne tekst on autentne)
(2007/510/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
ning arvestades järgmist:
(1)
Komisjoni otsusega 2006/784/EÜ (2) on ette nähtud kolm searümpade liigitusmeetodi kasutamist Prantsusmaal.
(2)
Prantsusmaa on taotlenud komisjonilt luba kahe uue searümpade liigitamise meetodi kasutamiseks ning on esitanud proovidissekteerimiste tulemused, esitades komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (3) artikli 3 lõikega 3 ettenähtud protokolli teise osa.
(3)
Kõnealuse taotluse läbivaatamisel on selgunud, et asjaomaste liigitusmeetodite tingimused on täidetud.
(4)
Käesoleva otsusega ettenähtud meetmed on kooskõlas sealihaturu korralduskomitee arvamusega,
ON VASTU VÕTNUD KÄEOLEVA OTSUSE:
Artikkel 1
Otsuse 2006/784/EÜ artikli 1 esimesele lõigule lisatakse punktid d ja e:
„d)
seade nimetusega Autofom ja sellega seotud hindamismeetodid, mille üksikasjad on esitatud lisa 4. osas,
e)
seade nimetusega UltraFom 300 ja sellega seotud hindamismeetodid, mille üksikasjad on esitatud lisa 5. osas.”
Artikkel 2
Käesolev otsus on adresseeritud Prantsuse Vabariigile.
Brüssel, 17. juuli 2007

Labels: 18
17
6